Diari Oficial de la Generalitat Valenciana


Sumari del DOGV 3023, del 27-06-1997 (1997/8612)

ORDRE de 20 de juny de 1997, de la Conselleria d'Ocupació, Indústria i Comerç, per la qual es modifiquen les de 7 de febrer de 1997, que regulen mesures tendents a formar i introduir laboralment joves desocupats/des, i dones i desocupats/des de llarga durada, i estableixen el procediment per a atorgar les corresponents ajudes (Programa Formació-Ocupació per a joves i per a desocupats/des de llarga durada i dones - 1997).
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3023

Data del DOGV
:   27-06-1997

Secció del DOGV
:   CONVENIS I ACTES - CONCESSIÓ DE SUBVENCIONS ADMINISTRATIVES

Número del document
:   1997/8612


Data del document
:   20-06-1997

Organisme emissor
:   Conselleria d'Ocupació, Indústria i Comerç

Tipus de document
:   Ordre

Anàlisi jurídica

ORDRE de 20 de juny de 1997, de la Conselleria d'Ocupació, Indústria i Comerç, per la qual es modifiquen les de 7 de febrer de 1997, que regulen mesures tendents a formar i introduir laboralment joves desocupats/des, i dones i desocupats/des de llarga durada, i estableixen el procediment per a atorgar les corresponents ajudes (Programa Formació-Ocupació per a joves i per a desocupats/des de llarga durada i dones - 1997). [97/X8612]  
Per ordres de l'extinta Conselleria de Treball i Afers Socials de 7 de febrer de 1997 (DOGV núm. 2.929 de 13 de febrer de 1997) es regularen els programes de Formació-Ocupació per a joves, i també per a aturats i aturades de llarga durada i dones, durant aquest exercici. En els seus respectius articles 30 i 25, s'establia una data màxima per a l'acabament de les accions formatives que s'hi acolliren; termini que cal modificar a fi d'homogeneïtzar-lo i adequar-lo amb els establits en altres programes de formació.   
En virtut d'això, i fent ús de les facultats que m'atorga la Llei 5/1983, de la Generalitat Valenciana, de 30 de desembre, del Govern Valencià,  
ORDENE  
Article primer   
Es redacta novament l'article 30 de l'Ordre de 7 de febrer de 1997, de la Conselleria de Treball i Afers Socials, per la qual es regulen mesures tendents a formar i introduir laboralment joves desocupats/des, i s'estableix el procediment per a atorgar les corresponents ajudes, el text de les quals serà el següent:  
"Els cursos de formació hauran de realitzar-se de manera que concloguen abans del 15 d'octubre de 1997".  
Article segon   
Es redacta novament l'article 25 de l'Ordre de 7 de febrer de 1997, de la Conselleria de Treball i Afers Socials, per la qual es regulen mesures tendents a formar i introduir laboralment dones i aturats/des de llarga durada, i s'estableix el procediment per a atorgar les corresponents ajudes, el text de les quals serà el següent:  
"Els cursos de formació hauran de realitzar-se de manera que concloguen abans del 15 d'octubre de 1997".  
DISPOSICIÓ FINAL  
Aquesta ordre serà d'aplicació des de l'endemà de la publicació en el Diari Oficial de la Generalitat Valenciana.  
València, 20 de juny de 1997  
El conseller d'Ocupació, Indústria i Comerç,  
DIEGO SUCH PÉREZ